**LESTIJÄRVEN KUNTASTRATEGIA 2018 - 2021**

**VISIO VUOTEEN 2025**

Lestijärven kunta on elinvoimainen ja itsenäinen.

**TOIMINTA-AJATUS**

Yhteistyötä tekemällä Lestijärven kunta tarjoaa laadukkaat ja hyvät palvelut kuntalaisille ja kesäasukkaille huolehtien samalla, että kunnan talous on kunnossa.

Nykyisen yritystoiminnan vahvistaminen ja uusien yritysten saaminen on kunnan keskeinen elinvoimatekijä.

**Kuntalaki 37 §**

Kunnassa on oltava kuntastrategia, jossa valtuusto päättää kunnan toiminnan ja talouden pitkän aikavälin tavoitteista. Kuntastrategiassa tulee ottaa huomioon:

1) kunnan asukkaiden hyvinvoinnin edistäminen;

2) palvelujen järjestäminen ja tuottaminen;

3) kunnan tehtäviä koskevissa laeissa säädetyt palvelutavoitteet;

4) omistajapolitiikka;

5) henkilöstöpolitiikka;

6) kunnan asukkaiden osallistumis- ja vaikuttamismahdollisuudet;

7) elinympäristön ja alueen elinvoiman kehittäminen.

**Kuntastrategia**

Kunnassa on kaikille turvallinen elinympäristö ja kuntalaisille tarjotaan laadukas hoito- ja huolenpito omassa kunnassa samoin varhaiskasvatus ja peruskoulutus. Lisäksi kunta tarjoaa edellytyksiä asukkaiden kouluttautumiseen oppisopimuksella tai etäopiskeluna.

Kunnassa on monipuoliset liikuntamahdollisuudet sekä sisätiloissa että puhtaassa luonnossa.

Kunta johtavana periaatteena on kestävän kehityksen edistäminen. Kunnan tarjoamat edellytykset uusiutuvalle energiatuotannolle hyödynnetään ja sovitetaan yhteen puhtaan luonnon virkistysmahdollisuuksien kanssa.

Kunnan sekä kunnan yhtiöiden omistamien rakennusten, kiinteistökannan ja yhdyskuntateknisten verkostojen kunto vastaa kuntalaisille tuotettavien ja hankittavien palveluiden muuttuvia tarpeita.

Kunta ohjaa alueensa maankäyttöä ja rakentamista sekä suosii puurakentamista. Kunta huolehtii vesi-, energia- ja jätehuollosta, liikenneväylistä sekä ympäristönsuojelusta.

Kunnan kaavoitus toteutetaan niin, että eri toiminnot ovat sulassa sovussa keskenään.

Kunnassa säilyy virkistyskäyttöön sekä matkailuelinkeinon tarpeisiin soveltuvia alueita riittävästi kuitenkin niin, että uusiutuvan energian tuotanto mahdollistuu. Maankäytön suunnittelu ja kunnan lupapolitiikka tukevat yritystoimintaa. Kunnassa on riittävästi tonttitarjontaa monimuotoisen sekä asumisen että yritystoiminnan tarpeisiin.

Kunnan vuokra-asuntotarjonta vastaa tulevien vuosien investointien tuottamaa kysyntää. Asuminen on viihtyisää, turvallista ja terveellistä. Vuokra-asuntokantaan kohdistuvaa korjausvelkaa pienennetään suorittamalla peruskorjauksia suunnitelmallisesti ja uudisrakentamista toteutetaan tarpeen mukaan.

Kunta hyödyntää laajat ja hyvälaatuiset pohjavesivaransa kehittämällä yhteistyötä naapurikuntien kanssa.

Henkilöstön ammattitaitoa ja työssä jaksamista ja viihtymistä tuetaan täydennyskoulutuksilla sekä työhyvinvointia tukevalla toiminnalla. Varahenkilöjärjestelmä on kunnossa niin, että kunnan tarjoamien palveluiden jatkuvuus turvataan kaikissa tilanteissa. Uusien henkilöiden rekrytointia tuetaan oppisopimuskoulutuksella.

Kunta tarjoaa riittävästi houkuttimia ammatillisesti osaavan henkilöstön saamiseksi eri toimialoille.

Kunnan toiminta on läpinäkyvää ja avointa ja kunnan asioista tiedotetaan viestintäohjeen mukaisesti, kuntalaisilla on mahdollisuus vaikuttaa asioihin ja päätöksentekoon viestintäohjeen menetelmin.

Kunta osallistuu seudullisiin ja maakunnallisiin hankkeisiin, joissa selvitetään ja edistetään julkisten ja yksityisten palveluiden sekä elinkeinojen säilymistä ja kehittymistä, kunta mahdollistaa seutukunnallista yritysneuvontaa.Kunta voi myös tehdä omia elinkeinojen kehittämishankkeita.

**Toteutumisen arviointi ja seuranta**

Kuntastrategian toteutumista seurataan vuosittain toimintakertomuksessa. Hallintokunnat ja kunnanhallitus laatii toimenpideohjelman vuosittain talousarvion ja -suunnitelman pohjaksi.